Malick Mané. Malick Neme Mané () (1988-yil 14-oktyabrda tugʻilgan) — senegallik sobiq futbolchi, hujumchi sifatida oʻynagan. U Sadio Manening ukasi Faoliyati. Klub. Aktobe. 2011-yil fevral oyida Mane Qozogʻistonga koʻchib oʻtgan va Qozogʻiston Premyer-ligasi vakili „Aktobe“ bilan bir yillik ijara shartnomasini imzolagan. Shuningdek, „Aktobe“da Maneni 1 million dollarga ijara shartnomasi yakunlanganidan keyin sotib olish imkoniyati ham mavjud boʻlgan. Sogndal. 2012-yilning fevralida „Aktobe“ bilan shartnoma muddati tugagach, Mane Sogndal Fotball jamoasiga ikki yillik shartnoma asosida qoʻshilgan. IFK Göteborg. 2014-yilning 12-martida Mane Shvetsiyaning Allsvenskan jamoasi IFK Göteborg bilan toʻrt yillik shartnoma imzolagan. 2014-yil iyul oyida Mane IFK Göteborgdan bir mavsumga ijara asosida A-Liga vakili Central Coast Mariners jamosiga qoʻshilgan. Mane Avstraliyada oʻz oʻyin topib keta olmagach, dekabr oyida Shvetsiyaga qaytgan. Avstraliyadan qaytganidan koʻp oʻtmay, Mane Norvegiyaning OBOS-ligaen jamoasi Hønefoss bilan bir yillik ijara shartnomasini imzolab jamoa tarkibiga qoʻshilgan. 2015-yil sentyabrida Manening Xønefoss bilan ijara shartnomasi bekor qilingan va u Saudiya Professional ligasi vakili Najran SCga qoʻshilgan. Futbolchi klub bilan 2016-yil 15-iyulgacha ijara shartnomasi imozlagan. 2016-yilning 13-fevralida Manening IFK Göteborg bilan shartnomasi bekor qilingan. Taraz. IFK Göteborgdan chetlatilib erkin agentga aylanganidan soʻng, Mane fevral oyi oxirida Qozogʻiston Premyer-ligasi vakili FC Taraz bilan bogʻlangan. Tarazliklar Maneni sinovga chaqirishgan. Sinovlar muvaffaqiyatli oʻtganidan soʻng, 2016-yil 26-fevralda ular oʻrtasida shartnoma imzolangan. Atirau. 2019-yil 3-iyul kuni Mane „Atirau“ klubi bilan shartnoma imzolab, Qozogʻiston Premyer Ligasining boshqa klubiga oʻtgan.